Vikipediyada bu ad-soyadlı digər şəxslər haqqında da məqalələr var; bax: Rövşən Əsgərov.

**Rövşən Əsgərov** (tam adı: *Rövşən Ənvər oğlu Əsgərov*; 4 may 1972, Bakı) – "Nə? Harada? Nə zaman?" oyununun televiziya variantının oyunçusu, "Sport-Ekpress" ("Спорт-Экспресс") qəzetinin keçmiş şərhçisi. 2009-cu ilin iyul ayından etibarən "Bakı" ("Баку") jurnalının piar-direktoru vəzifəsində çalışır.

Həyatı
------

Əslən Qəbələdən olan Rövşən Əsgərov 1972-ci ilin 4 may tarixində Bakı şəhərində anadan olub. Məktəbi bitirdikdən sonra Bakı Dövlət Universitetinin Tarix fakültəsinə daxil olub və buranı 1989-cu ildə bitirib. Sonrakı fəaliyyəti zamanı tarix elmləri namizədi adını qazanıb.

Jurnalist olaraq məşhur rus idman qəzeti olan "Sport-Ekspress"də çalışıb. Bu qəzetdə işləyərkən o adətən xizək yarışlarını, qılıncoynatma yarışlarını, velosiped turnirlərini, bədii gimnastika yarışlarını və digər idman növlərini şərh edib. Jurnalist olaraq 2004-cü ildə Afinada keçirilən Yay Olimpiya Oyunlarında, 2006-cı ildə isə Turində keçirilən Qış Olimpiya Oyunlarında çalışıb.

2007-ci ildən etibarən "NTV-PLYUS" ("НТВ-ПЛЮС") telekanalında jurnalist olaraq işləyib. Burada işləyərkən o, adətən futbol oyunlarında şərhçi kimi çalışıb. Bəzən isə xizək və xizəklə hündürlüyə tullanmaq yarışlarında şərhçi qismində çalışıb.

2009-cu ildən etibarən "Bakı" ("Баку") jurnalında çalışır. Burada piar-direktor vəzifəsində çalışmaqla piar kompaniyasına başçılıq edir. Burada işləyərkən Bakı şəhərinə aid fotosərgini Moskva və London şəhərlərində təşkil edib. 2010-cu ilin oktyabr ayında "Azərbaycan xalçası"nın Londonun məşhur "One Marylebone" qalereyasında sərgisinin təşkil olunmasında yaxından iştirak edib.

Azərbaycan mətbəxini, eləcə də yapon, rus və alman mətbəxlərini bəyənir. Sevdiyi avtomobil "Land Rover" markasıdır. İstirahət olaraq Bakıda olmağı üstün tutur və vaxtını ailəsi ilə birlikdə keçirməyi xoşlayır.

2022-ci ilin dekabrında Rusiya tərəfindən "xarici agent" elan olunub.

Nə? Harada? Nə zaman?
---------------------

Rövşən Əsgərov jurnalist olmasına baxmayaraq Azərbaycanda və Rusiyada "Nə? Harada? Nə zaman?" oyununun bilicisi kimi tanınır. 1989-cu ildən etibarən Bakı klubu olan "Atəşgah"da bu oyunu oynamağa başlayıb. "Nə? Harada? Nə zaman?" adlı yüksək elitar klubda isə ilk dəfə 1998-ci ilin 28 noyabr tarixində çıxış etməyə başlayıb. Bir neçə dəfə komandanın ən yaxşı oyunçusu adına layiq görülüb. 2001-ci ilin qış seriyasında Ales Muxinin başçılıq etdiyi komandanın tərkibində çıxış edərkən klubun ali mükafatlarından sayılan "Büllur bayquş" mükafatına layiq görülüb. Hazırda Aleksey Blinovun başçılıq etdiyi komandada çıxış edir. Bu komanda 2005-ci ildə klubun 30 illik yubileyinə həsr olunmuş yarışda ən yaxşı komanda adına layiq görülüb.

"Nə? Harada? Nə zaman?" oyununun Bakı versiyasında ilk dəfə olaraq 2008-ci ildə Rüstəm Fətəliyevin komandasında çıxış edib. 2009-cu ildən etibarən isə özünə yeni heyət yığaraq öz komandası ilə yarışlarda iştirak edir. Bu komandada Rövşəndən başqa digər 5 üzvün hamısı qadınlardı (Əsmər Daşdəmirova, Nigar Şıxlinskaya, Günel Babayeva, Lalə Babayeva və "Nə? Harada? Nə zaman?" adlı gürcü klubunun ən yaxşı oyunçusu sayılan İya Metreveli).

"Nə? Harada? Nə zaman?" oyununun idman versiyasında Rövşən Əsgərov Balaş Qasımovun başçılıq etdiyi komandada çıxış edir. Bu komanda 2004-cü ildə Bakıda keçirilən "Nə? Harada? Nə zaman?" adlı III Dünya Çempionatının qalibi olmuşdur. 2008-ci ildə isə bu komanda Azərbaycan millisi olaraq daha böyük uğura imza atmaqla dünyanın elitar klubları arasında keçirilən böyük yarışmada qalib olmuşdu. Bu turnirdə Azərbaycandan başqa Rusiya, Gürcüstan və Ukrayna iştirak edirdi. Sözügedən ölkələr "Nə? Harada? Nə zaman?" oyununun "Игра" ("Oyun") adlı telekanalın rəsmi lisenziyası ilə keçirildiyi ölkələrdir. 2009-cu ildə bu yarışda Gürcüstan millisi qalib gəlib. Bir ildən sonra, yəni 2010-cu ildə isə Azərbaycan millisi, bu dəfə Rövşən Əsgərovun başçılığı altında ikinci dəfə elitar klublar arasında dünya çempionu olub. Rövşən Əsgərovun başçılıq etdiyi bu komandada Roman Orkadaşvili, Elman Talıbov, Anar Quliyev, Anar Əzimov və Adnan Axundov çıxış edirdi. Rövşən Əsgərovla birlikdə Anar Quliyev, Anar Əzimov və Adnan Axundov həmin yarışda ikinci dəfə dünya çempionu adını qazanmışdılar.

Rövşən Əsgərəv 2003-cü ildə "Nə? Harada? Nə zaman?" oyununun dünya çempionatının təşkilində yaxından iştirak etdiyinə görə "İlin adamı" adına layiq görülümüşdür.

2008-ci ildə Rövşən Əsgərovun "Страно(в)едение" adlı kitabı işıq üzü görüb. Burada o, xarici ölkələrdə səfərdə olarkən rastlaşdığı maraqlı detalları qeyd etmişdir.

Həmçinin bax
------------

* Ənvər Əsgərov

İstinadlar
----------

1. ↑  svoya-igra.org (rus.). 2012.
2. ↑  "**Rövşən Əsgərov Rusiyada xarici agent elan olundu**". 2023-03-26 tarixində arxivləşdirilib. İstifadə tarixi: 2023-03-26.

Xarici keçidlər
---------------


Vikianbarda ***Rövşən Əsgərov*** ilə əlaqəli mediafayllar var.  

* "Nə? Harada? Nə zaman?" rəsmi saytında Rövşən Əsgərovun tərcümeyi-halı (rusca)
* Rövşən Əsgərovun "Moskvanın Exosu" ("Эхо Москвы") radiosuna müsahibəsi (rusca)
* Rövşən Əsgərovun "Live Journal" şəbəkəsində şəxsi səhifəsi (rusca)
* "Litblog" şəbəkəsində "Страно(в)едение" ("Ölkə(ş)ünaslıq") kitabının səhifəsi (rusca)

| ⛭"Nə? Harada? Nə zaman" teleoyununun mükafatçıları |
| --- |
| 

| Klubun magistrları |
| --- |
| Aleksandr Druz  • Andrey Kozlov  • Maksim Potaşov  • Viktor Sidnev  • Yelizaveta Ovdeyenko |

 |
| 

| "Klubun ən yaxşı kapitanı" poqonunun və titulunun sahibləri |
| --- |
| Aleksey Blinov  • Boris Yeryomin  • Andrey Kamorin  • Balakişi Qasımov  • Andrey Kozlov  • Vladimir Lutovinov  • Ales Muxin  • Viktor Sidnev |

 |
| 

| "Brilyant bayquş" sahibləri |
| --- |
| Boris Burda  • Aleksandr Druz  • Balakişi Qasımov  • Andrey Kozlov  • Boris Levin  • İlya Novikov  • Asya Şavinskaya  • Kiril Çernışyov  • Denis Laqutin  • Maksim Potaşov |

 |
| 

| "Büllur bayquş" sahibləri |
| --- |
| 
* ★★★★★★ Aleksandr Druz

* ★★★★ Fyodor Dvinyatin
* Maksim Potaşov

* ★★★★ Dmitri Avdeyenko

* ★★★ Boris Burda
* Andrey Kozlov
* Yuliya Lazareva
* Ales Muxin

* ★★ Aleksey Blinov
* Valentina Qolubeva
* İlya Novikov
* Aleksandr Rubin
* Elman Talıbov

* ★★
* Vladimir Molçanov
* Yelizaveta Ovdeyenko
* Mixail Skipski
* Nikolay Silantyev

* ★ Qriqori Alxazov
* Rövşən Əsgərov
* Günel Babayeva
* Boris Belozyorov
* Andrey Bıçutkin
* Aleksandr Byalko
* Leonid Vladimirski
* Lüdmila Gerasimova
* Marina Qovoruşkina
* Alla Damsker
* Oleq Dolqov
* İnna Druz
* Marina Druz
* Dmitri Yeryomin
* Georgi Jarkov†
* Dmitri Konovalenko†
* Nurəli Latıpov
* Boris Levin
* Mixail Mun
* Neyko Neykov
* Vladislav Petruşko
* Viktor Sidnev
* Vladimir Stepanov
* Sergey Çarkov
* Asya Şavinskaya
* Nikita Şanqin
* Denis Qaliakberov
* Alyona Aleksandrova

* ★ Vladimir Antoxin
* Aleksey Kapustin
* Balakişi Qasımov
* İqor Kondratyuk
* Denis Laqutin
* Stanislav Mereminski
* Nikolay Krapil
* Vera Rabkina
* Darya Solovey

★— "büllur bayquş" "büllur yuva"nın heyətində qazanılıb
 |

 |

|  |  |
| --- | --- |
|  Bu şablona bax   Sosial şəbəkələrdə | LiveJournal · Facebook |
| Foto, video və audio | Instagram · YouTube |
| Tematik saytlar | МАК · IMDb · Kinopoisk |